|  |  |
| --- | --- |
| ujmegye | Hajdú-Bihar Vármegye ÖnkormányzatánakKözgyűlése |
| **KÖZGYŰLÉSI ELŐTERJESZTÉS** | **5.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Tájékoztató Hajdú-Bihar Vármegye Önkormányzatának a 2021-2027 közötti időszakra vonatkozó Integrált Területi Programjának végrehajtásáról, a TOP Plusz vármegyei végrehajtását érintő esetleges problémákról |
| **Készítette:**  | Czapp Zsuzsa |
| **Véleményező bizottság:** | Fejlesztési, Tervezési és Stratégiai Bizottság |

**Tisztelt Közgyűlés!**

A területfejlesztésről és a területrendezésről szóló 1996. évi XXI. törvény 11. § (1) bekezdés b) pont ba) alpontja szerint a vármegyei önkormányzat nyomon követi és értékeli a vármegyei területfejlesztési koncepció és a vármegyei területfejlesztési programok végrehajtását. A 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 29. § f.) pontja alapján a területi szereplő végrehajtja az ITP-t, amelynek keretében a monitoring feladatainak ellátása céljából a kedvezményezettől és az irányító hatóságtól a támogatott projektekkel összefüggésben adatszolgáltatást kérhet.

A Terület- és Településfejlesztési Operatív Program Plusz (továbbiakban: TOP Plusz) vármegyei szintű végrehajtásáról, a vármegyei eredményekről a közgyűlés eddig nem kapott tájékoztatást.

1. **Előzmények**

Idén 2 alkalommal került sor TOP\_Plusz Monitoring Bizottsági ülésre, melynek során az Európai Bizottsággal történt előzetes egyeztetések alapján az alábbi felhívások esetében történik majd meg a már benyújtott és megvalósítás alatt álló támogatási kérelmek értékelési szempontjainak módosítása, bővítése, illetve az addig meg nem jelent felhívások módosítása.

1. kör:
2. TOP\_Plusz-1.3.2 Fenntartható városfejlesztés
3. **TOP\_Plusz-2.1.1 Önkormányzati épületek energetikai korszerűsítése (megjelent)**
4. **TOP\_Plusz-3.1.3 Helyi humán fejlesztések**
5. TOP\_Plusz-3.2.1 Fenntartható humán fejlesztések
6. **TOP\_Plusz-3.3.3 Köznevelési infrastruktúra fejlesztése**
7. TOP\_Plusz-3.4.1 Fenntartható humán infrastruktúra
8. **TOP\_Plusz-6.1.2 4 és 5 számjegyű utak fejlesztése (megjelent)**
9. **TOP\_ Plusz-6.1.4 Aktív turizmus fejlesztése**
10. TOP\_ Plusz-6.2.1 Fenntartható versenyképes városfejlesztés
11. kör:
12. **TOP\_Plusz-1.2.1-21 Élhető települések (megjelent)**
13. **TOP\_Plusz-1.2.3-21 Belterületi utak fejlesztése (megjelent)**
14. TOP\_Plusz-1.3.1-21 Fenntartható városfejlesztési stratégiák támogatása (megjelent)
15. **TOP\_Plusz-2.1.2-21 Fenntartható energiahatékonyság (megjelent)**
16. **TOP\_Plusz-2.1.3-23 Önkormányzati épületek energetikai korszerűsítése (projektkiválasztás) (új)**
17. TOP\_Plusz-2.1.5-23 Fenntartható energiahatékonyság (projektkiválasztás) (új)
18. **TOP\_Plusz-3.1.1-21 Megyei foglalkoztatási-gazdaságfejlesztési együttműködések (megjelent)**
19. **TOP\_Plusz-3.3.1-21 Gyermeknevelést támogató humán infrastruktúra fejlesztése (megjelent)**
20. **TOP\_ Plusz-3.3.2-21 Helyi egészségügyi és szociális infrastruktúra fejlesztése (megjelent)**
21. TOP\_Plusz-4.1.1-23 Egészséges utcák program (új)
22. TOP\_Plusz-4.1.2-21 Bringasztráda program (új)
23. TOP\_Plusz-4.1.3-23 Komplex klímaadaptációs és közterület –megújítási program (új)
24. TOP\_Plusz-4.2.1-23 Lakásügynökség - önkormányzati lakásállomány felújítása és bővítése (új)
25. TOP Plusz-4.2.2-23 Szilárd tüzelésű háztartások átállítása, energiaszegénység enyhítése (új)
26. TOP\_Plusz-5.1.1-23 Fővárosi Foglalkoztatási Paktum (új)
27. TOP\_Plusz-5.1.2-23 Szociális szolgáltatások kapacitásainak megerősítése (új)
28. TOP\_Plusz-5.1.3-23 Lakásügynökség-modell kialakítása (új)
29. TOP\_Plusz-5.1.4-23 Lakhatási Garancia (új)
30. TOP\_Plusz-5.1.5-23 Komplex támogatás a szolgáltatások összekapcsolásával (új)
31. **TOP\_ Plusz-6.1.1-23 Helyi gazdaságfejlesztés (megjelent – korábbi TOP\_Plusz-1.1.1-21)**

(A vastag betűszínnel jelölt sorok a vármegyei felhívásokat jelentik.)

A Monitoring Bizottsági ülések óta eltelt időben a pályázati felhívások módosítása megtörtént, így a pályázók és kedvezményezettek számára láthatóak az új értékelési szempontok. Az újraértékelés során az új értékelési szempontoknak való megfelelést fogja ismételten vizsgálni az Irányító Hatóság. Egyes felhívások esetén előfordulhat, hogy a pályázatokba és így a Támogatási Szerződésekbe beemelésre kerülnek új indikátorok és hozzájuk kapcsolódó szakmai mutatók, valamint egyes felhívások esetén műszaki tartalmak módosításra is számítani lehet, hogy az új értékelési szempontoknak is megfeleljenek a projektek.

1. **A TOP Plusz vármegyei végrehajtásával kapcsolatos általános tapasztalatok**

A 2021-2027-es időszak egyes TOP\_Plusz felhívások (TOP\_Plusz-1.1.1-21, 1.1.3-21, 1.2.1-21, 1.2.2-21, 1.2. 3-21, 1.3.1-21, 2.1.1-21, 3.1.1-21, 3.1.2-21, 3.3.1-21, 3.3.2-21, 6.1.2-21) pályázatai kapcsán a vármegyei közgyűlés már tavaly döntést hozott; a Támogatási Szerződések (TSZ) nagy része a tavalyi évben megkötésre is került. Néhány projekt még vagy TSZ kötés, vagy minőségbiztosítás alatt áll, de alapvetően az a jellemző, hogy minden kedvezményezett elkezdte a projektjének megvalósítását.

A kedvezményezettek nagy része élt az előleg felvételének lehetőségével. Az eddigi tapasztalatok azt támasztják alá, hogy a korábbi magas kivitelezési árak további emelkedése megállt és inkább mérséklődtek a kivitelezés költségei.

1. **Az ITP-ben vállalt vármegyei indikátorok teljesülése**

Az Irányító Hatóságtól kapott adatszolgáltatás alapján az alábbi táblázat már tartalmazza a vármegyei indikátorokat, közülük azokat is, melyek még nem kerültek beemelésre az egyes Támogatási Szerződésekbe, de idővel erre is sor fog kerülni.

|  |  |  |  |  |  |  |
| --- | --- | --- | --- | --- | --- | --- |
| **Prioritási tengely** | **Indikátor** | **Mértékegység** | **Vármegye által vállalt mérföldkő (2024)** | **Vármegye által vállalt célérték (2029)** | **Hatályos TSZ állomány szerinti vállalási érték** | **Megjegyzés** |
|  | **Azonosító** | **Megnevezés** |  |  |  |  |  |
| TOP\_Plusz-1 | TPO12 | Megvalósított megyei szemléletformáló és tudatosságnövelő programok száma | db | 0 | 1 | - | Az indikátor később került be az OP indikátorkészletébe, a kapcsolódó TOP\_Plusz-1.1.1-24 felhívás még nem került meghirdetésre.  |
| TOP\_Plusz-1 | RCO26 | Az éghajlatváltozáshoz való alkalmazkodás céljából épített vagy felújított zöld infrastruktúra | ha | 0.40 | 4,00 | 17,53 | - |
| TOP\_Plusz-1 | RCR35 | Árvízvédelmi intézkedésekkel érintett lakosság | fő | 0 | 9 440 | 20 800 | - |
| TOP\_Plusz-1 | RCO58 | Támogatott célzott kerékpáros infrastruktúra | km | 1,31 | 26,03 | 21,86 | - |
| TOP\_Plusz-1 | RCR64 | A célzott kerékpáros infrastruktúra éves felhasználói | fő/év | 0 | 115 224 | 0,00 | Az indikátor később került be az OP indikátorkészletébe és a kapcsolódó TOP\_PLUSZ-1.2.1-21 felhívásba is, így a felhívás keretében szerződött projektek még nem tartalmazzák, projektszintű beemelésük folyamatban van. |
| TOP\_Plusz-1 | TPO08 | A rehabilitált talaj összkiterjedése | ha | 0 | 1 | 0,00 |   |
| TOP\_Plusz-1 | TPO10 | Kialakított új, forgalomcsillapított övezetek száma | db | 1 | 7 | 0,00 |   |
| TOP\_Plusz-1 | TPO11 | Fejlesztéssel érintett közösségi területek nagysága | m2 | 0 | 8 557 | 0,00 |   |
| TOP\_Plusz-1 | TPO35 | Bel- és csapadék-vízvédelmi létesítmények hossza | m | 7 414 | 74 137 | 0,00 |   |
| TOP\_Plusz-1 | RCO65 | Az új vagy korszerűsített szociális lakások kapacitása | fő | 0 | 46 | 0,00 | Az indikátorhoz kapcsolódó TOP\_Plusz-1.2.2-21 felhívás keretében még nincs szerződött projekt. |
| TOP\_Plusz-1 | TPR09 | A projekt keretében integrált területre költözők száma | fő | 0 | 7 | 0,00 |   |
| TOP\_Plusz-1 | RCO46 | Átépített vagy korszerszerűsített közutak hossza – nem TEN-T | km | 1,740 | 17,36 | 97,06 | - |
| TOP\_Plusz-2 | RCO19 | Jobb energiahatékonyságú középületek | m2 | 2 896,57 | 28 965,68 | 37 188 | - |
| TOP\_Plusz-2 | RCR29 | Becsült üvegházhatásúgáz-kibocsátások | CO2t/év | 0,00 | 2 517,80 | 2 114,31 | - |
| TOP\_Plusz-2 | RCR26 | Éves primerenergia-fogyasztás | MWh/év | 0,00 | 4 344,85 | 0,00 | Az indikátor később került be az OP indikátorkészletébe, a kapcsolódó TOP\_Plusz-2.1.1-21 felhívás még nem tartalmazza, így a felhívás keretében szerződött projektek sem. |
| TOP\_Plusz-2 | RCO22 | Megújuló energiát előállító addicionális termelőkapacitás (ebből: villamos energia, hőenergia) | MW | 0,14 | 1,34 | 0,00 |   |
| TOP\_Plusz-2 | RCR31 | Összes előállított megújuló energia (ebből: villamos energia, hőenergia) | MWh/év | 0,00 | 1 468,75 | 0,00 |   |
| TOP\_Plusz-2 | TPO09 | Fejlesztéssel érintett fürdők száma | db | 1 | 1,00 | 0,00 |   |
| TOP\_Plusz-3 | TPO05 | Programban résztvevő munkanélküliek száma | fő | 140 | 2 788 | 3 045 | - |
| TOP\_Plusz-3 | TPO06 | Programban résztvevő inaktív személyek száma | fő | 17 | 328 | 357 | - |
| TOP\_Plusz-3 | TPO23 | Munkaerőpiaci alkalmazkodást segítő támogatásban részesülők száma | fő | 11 | 203 | 0,00 | Az indikátor később került be az OP indikátorkészletébe és a kapcsolódó TOP\_Plusz-3.1.1-21 felhívásba, így a felhívás keretében szerződött projekt még nem tartalmazza, projektszintű beemelése folyamatban van. |
| TOP\_Plusz-3 | TPO24 | Foglalkoztatást elősegítő szolgáltatásokban és tevékenységekben résztvevők száma | fő | 172 | 3 423 | 0,00 |   |
| TOP\_Plusz-3 | TPR02 | Program elhagyásának időpontjában foglalkoztatásban – beleértve az önfoglalkoztatást – álló résztvevők száma | fő | - | 1 757 | 1 919,00 | - |
| TOP\_Plusz-3 | TPO13 | Hátrányos helyzetűeket célzó programok száma | db | 0 | 5 | 0,00 | - |
| TOP\_Plusz-3 | TPO25 | Fejlesztéssel érintett akcióterület száma | db | 0 | 3 | 0,00 | - |
| TOP\_Plusz-3 | TPR05 | A programokkal elért hátrányos helyzetű személyek száma | fő | - | 219 | 0,00 | - |
| TOP\_Plusz-3 | TPR15 | Program eredményként integrált területre költözők száma | fő | 0 | 3 | 0,00 | - |
| TOP\_Plusz-3 | TPO13 | Hátrányos helyzetűeket célzó programok száma | db | 1 | 46 | 0,00 | Az indikátor később került be az OP indikátorkészletébe, a kapcsolódó felhívások még nem tartalmazzák, így a felhívások keretében szerződött projektek sem. |
| TOP\_Plusz-3 | TPO14 | Egyéb, nem közösségi célú programok száma | db | 1 | 18 | 0,00 |   |
| TOP\_Plusz-3 | TPR05 | A programokkal elért hátrányos helyzetű személyek száma | fő | 0 | 78 215 | 0,00 |   |
| TOP\_Plusz-3 | TPR10 | Azon települések száma, ahol javult a foglalkoztatáshoz, oktatáshoz, egészségügyhöz, szociális és/vagy lakhatási szolgáltatásokhoz való hozzáférés | db | 0 | 5 | 0,00 |   |
| TOP\_Plusz-3 | RCR70 | Az új vagy korszerűsített gyermekgondozási létesítmények éves felhasználói | fő | 0 | 196 | 1 272,00 | - |
| TOP\_Plusz-3 | TPO26 | Fejlesztett, 0-3 éves gyermekek elhelyezését biztosító férőhelyek száma | db | 9 | 87 | 0,00 | Az indikátor később került be az OP indikátorkészletébe, a kapcsolódó TOP\_Plusz-3.3.1-21 felhívás még nem tartalmazza, így a felhívás keretében szerződött projektek sem. |
| TOP\_Plusz-3 | TPO27 | Újonnan létrehozott, 0-3 éves gyermekek elhelyezését biztosító férőhelyek száma | db | 3 | 23 | 0,00 |   |
| TOP\_Plusz-3 | TPO28 | Fejlesztett, 3-6 éves gyermekek elhelyezését biztosító férőhelyek száma | db | 108 | 1 080 | 0,00 |   |
| TOP\_Plusz-3 | TPO29 | Újonnan létrehozott, 3-6 éves gyermekek elhelyezését biztosító férőhelyek száma | db | 4 | 40 | 0,00 |   |
| TOP\_Plusz-3 | TPR11 | Újonnan létrehozott bölcsődei ellátással rendelkező települések száma (ahol 2020.12.31-én nem működött bölcsődei szolgáltatás) | db | 0 | 2 | 0,00 |   |
| TOP\_Plusz-3 | TPR12 | Fejlesztett óvodai ellátással rendelkező települések száma | db | 0 | 9 | 0,00 |   |
| TOP\_Plusz-3 | TPO01 | Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma | db | 2 | 15 | 0,00 | - |
| TOP\_Plusz-3 | RCR73 | Az új vagy korszerűsített egészségügyi ellátó létesítmények éves felhasználói | fő | 0 | 100 684 | 69 192 | - |
| TOP\_Plusz-3 | TPO02 | A fejlesztés révén létrejövő, megújuló szociális alapszolgáltatások és gyermekjóléti alapellátások száma | db | 1 | 9 | 18,00 | - |
| TOP\_Plusz-3 | TPR13 | Fejlesztett egészségügyi szolgáltatásokkal rendelkező települések száma | db | 0 | 5 | 0,00 | Az indikátor később került be az OP indikátorkészletébe, a kapcsolódó TOP\_Plusz-3.3.2-21 felhívás még nem tartalmazza, így a felhívás keretében szerződött projektek sem. |
| TOP\_Plusz-3 | TPR14 | Újonnan létrehozott vagy férőhelybővítéssel érintett szociális alapszolgáltatásokkal és gyermekjóléti alapellátásokkal rendelkező települések száma | db | 0 | 2 | 0,00 | - |
| TOP\_Plusz-3 | RCO67 | Az új vagy korszerűsített oktatási létesítmények osztálytermi kapacitása | db | 0 | 1 122 | 0,00 | Az indikátorhoz kapcsolódó TOP\_Plusz-3.3.3-23 felhívás nemrég került meghirdetésre, a projektkiválasztás jelenleg folyamatban van. |
| TOP\_Plusz-3 | TPO30 | Korszerűsített köznevelési intézmények száma | db | 0 | 11 | 0,00 |   |
| TOP\_Plusz-3 | TPO31 | Korszerűsített kollégiumok száma | db | 0 | 1 | 0,00 |   |
| TOP\_Plusz-3 | RCR71 | Az új vagy korszerűsített oktatási létesítmények éves felhasználói | db | 0 | 808 | 0,00 |   |
| TOP\_Plusz-6 | RCO04 | Nem pénzügyi támogatásban részesített vállalkozások | db | 8 | 72 | 40,00 | - |
| TOP\_Plusz-6 | TPO07 | Támogatásban részesülő önkormányzati tulajdonú vállalkozások száma | db | 1 | 8 | 0,00 | - |
| TOP\_Plusz-6 | TPO32 | Közétkeztetési fejlesztések száma | db | 0 | 6 | 3,00 | - |
| TOP\_Plusz-6 | RCO46 | Átépített vagy korszerűsített közutak hossza – nem TEN-T | km | 1,78 | 17,80 | 49,88 | - |
| TOP\_Plusz-6 | RCO77 | Támogatott kulturális és turisztikai helyszínek száma | db | 1 | 8 | 6 | EUPR-ben még a TOP\_PLUSZ-1.1.3-21 felhívásként szerepel, ez fog módosulni TOP\_PLUSZ-6.1.3-21-re. |
| TOP\_Plusz-6 | TPO09 | Fejlesztéssel érintett fürdők száma | db | 1 | 1 | 0,00 | Az indikátor később került be az OP indikátorkészletébe, a kapcsolódó TOP\_Plusz-1.1.3-21/TOP\_Plusz-6.1.3-21 felhívás még nem tartalmazza, így a felhívás keretében szerződött projektek sem. |
| TOP\_Plusz-6 | TPO34 | Turisztikai fejlesztéssel érintett nemzeti parkok, geoparkok, natúrparkok száma | db | 0 | 1 | 0,00 |   |
| TOP\_Plusz-6 | RCO77 | Támogatott kulturális és turisztikai helyszínek száma | db | 0 | 11 | 0,00 | Az indikátorhoz kapcsolódó TOP\_Plusz-6.1.4-23 felhívás még nem került meghirdetésre. |
| TOP\_Plusz-6 | TPO34 | Turisztikai fejlesztéssel érintett nemzeti parkok, geoparkok, natúrparkok száma | db | 0 | 1 | 0,00 |   |

Egyes, a vármegye által vállalt célértékek (2029) oszlopban szereplő vállalások nem érik el a Hatályos TSZ állomány szerinti vállalási értéket, ahol már a TSZ-ben szerepel az adott indikátor:

* RC058 - Támogatott célzott kerékpáros infrastruktúra (az érintett felhívás újranyitása tervezett),
* RCR029 - Becsült üvegházhatásúgáz-kibocsátások (az érintett energetikai felhívás újranyitása tervezett),
* TPO13 - Hátrányos helyzetűeket célzó programok száma (az érintett ESZA felhívás újranyitása tervezett, azonban eddig is nagyon kevés volt a jelentkező),
* TPO25 - Fejlesztéssel érintett akcióterület száma (az érintett ESZA felhívás újranyitása tervezett, azonban eddig is nagyon kevés volt a jelentkező),
* TPR05 - A programokkal elért hátrányos helyzetű személyek száma (a leginkább érintett TOP\_Plusz-3.1.3 sz. felhívás már kiemelt eljárásban megjelent, a jövőre tervezett standard eljárás révén megtörténhetnek a vármegyei vállalások),
* TPR15 - Program eredményként integrált területre költözők száma (az érintett felhívás újranyitása tervezett, azonban eddig is nagyon kevés volt a jelentkező),
* TPO01 - Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma (itt az Irányító Hatósággal további egyeztetés szükséges, mert a projekt adatlapokon szereplő indikátor értékek a TSZ -ekbe nem kerültek felvezetésre, melynek oka még nem ismert),
* RCR73 - Az új vagy korszerűsített egészségügyi ellátó létesítmények éves felhasználói (lásd előző pont, hiszen a 2 indikátor érték összefügg egymással),
* TPR14 - Újonnan létrehozott vagy férőhelybővítéssel érintett szociális alapszolgáltatásokkal és gyermekjóléti alapellátásokkal rendelkező települések száma (az indikátor a felhívásban annak megjelenésekor még nem szerepelt, a felhívás módosítása után fog a TSZ-ekbe beemelésre kerülni),
* RCO04 - Nem pénzügyi támogatásban részesített vállalkozások,
* TPO07 Támogatásban részesülő önkormányzati tulajdonú vállalkozások száma,
* TPO32 - Közétkeztetési fejlesztések száma,
* RCO77 - Támogatott kulturális és turisztikai helyszínek száma (Az érintett felhívás még nem jelent meg).

Összességében elmondható, hogy a megkötött Támogatási Szerződésekben szereplő indikátor vállalások többségében fogják tudni biztosítani a vármegye által vállalt 2029. évi célértékek teljesítését, amennyiben a megvalósítás folyamán minden a tervezettek szerint alakul.

1. **2023. év I-III. negyedévében megjelent felhívások**

2023. I.- III. negyedévében nem jelent meg új TOP \_Plusz felhívás, így új pályázat sem került benyújtásra.

A TOP \_Plusz keretében benyújtott támogatási szerződéssel rendelkező pályázatok darabszámát, az igényelt támogatási összeg mértékét, a hatályos Támogatási Szerződések darabszámát, a TSZ kötés vagy minőségbiztosítás alatt álló támogatási kérelmek számát, a kötelezettségvállalás összegét, az eddigi kifizetések összegét az alábbi összefoglaló táblázat szemlélteti:

|  |  |  |  |  |  |  |  |
| --- | --- | --- | --- | --- | --- | --- | --- |
| **TOP Plusz felhívás száma** | **Felhívás címe** | **Beérkezett pályázatok száma (db)** | **Igényelt támogatás összege (Ft)** | **Hatályos TSZ száma (db)** | **TSZ kötés vagy minőségbiztosítás alatt álló támogatási kérelmek száma (db)** | **Kötelezettségvállalás összege, melybe beletartozik a TSZ kötés vagy minőségbiztosítás alatt álló projektek összege is (Ft)** | **Kifizetések összege (Ft)** |
| 1.1.1-21 | Helyi gazdaságfejlesztése | 23 | 6 112 676 040 Ft | 13 | 6 | 4 386 257 653 Ft | 3 082 480 380 Ft |
| 1.1.3-21 | Helyi és térségi turizmusfejlesztés | 12 | 3 773 228 946 Ft  | 5 | 2 | 2 293 658 947 Ft | 748 942 562 Ft |
| 1.2.1-21 | Élhető települések | 78 | 21 354 087 991 Ft | 66 | 7 | 17 779 808 539 Ft | 14 015 232 308 Ft |
| 1.2.2-21 | Szociális célú városrehabilitáció (ERFA) | 5 | 567 162 127 Ft | 0 | 2 | 206 627 925 Ft | 0 Ft |
| 1.2. 3-21 | Belterületi utak fejlesztése | 70 | 14 124 202 396 Ft | 60 | 0 | 11 823 033 655 Ft | 10 683 465 196 Ft |
| 1.3.1-21 | Fenntartható városfejlesztési stratégiák támogatása | 1 | 105 000 000 Ft | 1 | 0 | 105 000 000 Ft | 105 000 000 Ft |
| 2.1.1-21 | Önkormányzati épületek energetikai korszerűsítése | 52 | 7 315 628 040 Ft | 40 | 0 | 5 209 344 672 Ft | 4 713 170 029 Ft |
| 3.1.1-21 | Megyei foglalkoztatási- gazdaságfejlesztési együttműködés | 1 | 5 546 000 000 Ft | 1 | 0 | 5 546 000 000 Ft | 534 314 504Ft |
| 3.1.2-21 | Szociális célú városrehabilitáció (ESZA) | 5 | 287 823 931 Ft | 2 | 0 | 112 999 913 Ft | 107 715 313 Ft |
| 3.3.1-21 | Gyermeknevelést támogató humán infrastruktúra fejlesztése | 18 | 3 306 128 375 Ft | 13 | 0 | 2 494 308 101 Ft | 2 382 102 490 Ft |
| 3.3.2-21 | Helyi egészségügyi és szociális infrastruktúra fejlesztése | 19 | 2 142 538 626 Ft | 11 | 0 | 1 349 846 033 Ft | 1 275 163 155 Ft |
| 6.1.2-21 | 4-5 számjegyű utak fejlesztése | 4 | 12 028 422 067 Ft | 2 | 2 | 8 408 999 998 Ft | 0 Ft |
| **Összesen:** | **288** | **76 662 898 539 Ft** | **214** | **19** | **59 715 885 436 Ft** | **37 647 585 937 Ft** |

A fenti táblázat az Irányító Hatóság által küldött 2023. november 6. napi adatszolgáltatás alapján készült.

A beérkezett pályázatok darabszámába beleértendőek a visszavont, nem jogosult, elutasított, értékelés alatt álló, minőségbiztosítás alatt álló, tartaléklistán szereplő, TSZ kötés előtti, szerződött státuszú pályázatok is.

Az igényelt támogatás összege a beérkezett pályázatok által igényelt támogatási összeg.

A hatályos TSZ száma (db) értékbe kizárólag a TSZ-el rendelkező támogatási kérelmek tartoznak.

A TSZ kötés vagy minőségbiztosítás alatt álló támogatási kérelmek száma alatt azon projekteket értjük, melyek kapcsán megszületett a DEB döntés vagy minőségbiztosítás alatt állnak a pályázatok.

A kötelezettségvállalás összegébe beletartozik a TSZ-el rendelkező, illetve TSZ kötés előtt álló projektek támogatási összege is.

A kifizetések összege a kifizetett előlegek és a kifizetett számlák összege; a jelenlegi adatszolgáltatás alapján eddig a 214 db projektből 2 db esetében történt számla kifizetés, vagyis megállapítható, hogy az előleg összegek kiutalása révén történt meg a kifizetés.

1. **Költségnövekmények**

A TOP Plusz felhívások kapcsán 2023. november 6. napig 5 db költségnövekmény igény érkezett az Irányító Hatósághoz összesen 560 728 578 Ft értékben. Eddig 1 db igény került elfogadásra összesen 16 860 937 Ft értékben.

A költségnövekmény igények prioritásonkénti megoszlását az alábbi táblázat foglalja össze:

|  |  |  |  |  |
| --- | --- | --- | --- | --- |
| **Prioritás száma:** | **Beérkezett igények száma (db):** | **Elfogadott igények száma (db):** | **Elfogadott TOP növekmény (Ft):** | **Igényelt összeg XIX. fejezet (Ft):** |
| 1.prioritás | 3 | 0 | 0 | 0 |
| 2. prioritás | 1 | 1 | 16 860 937 | 0 |
| 3. prioritás | 1 | 0 |  0 | 0 |
| 6. prioritás | 0 | 0 | 0 | 0 |
| **Összesen:** | **5** | **1** | **16 860 937** | **0** |

Az Irányító Hatóság eddig egyetlen esetben hagyott jóvá többlet költség igényt, melynek oka, hogy a TOP\_Plusz-2.1.1-21 sz. (Önkormányzati épületek energetikai korszerűsítése c.) felhívás esetében viszonylag alacsony egységár szerepel a Becsült üvegházhatásúgáz- kibocsátások CO2tonna/év -re vonatkozóan.

Kérem a közgyűlést a Hajdú-Bihar Vármegye Önkormányzata 2021-2027-es időszakra vonatkozó Integrált Területi Programjának végrehajtásáról szóló tájékoztató elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a területfejlesztésről és a területrendezésről szóló 1996. évi XXI. törvény 11. § (1) bekezdés b) pont ba) alpontja, valamint a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 29. § (1) bekezdés f) pontja alapján, figyelemmel a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 18. § (1) bekezdés c) pontjára

elfogadja a Hajdú-Bihar Vármegye Önkormányzata 2021-2027 közötti időszakra vonatkozó Integrált Területi Programjának végrehajtásáról szóló tájékoztatót.

**A határozati javaslat elfogadása egyszerű többséget igényel.**

Debrecen, 2023. november 17.

 **Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző